Hilisõhtune teevik (mis äraseletatult on seesama, mis kohvik, ainult et seal pakutakse teed) tegutses kiriklas. Reedeõhtusel talvepäevade avamisel võtsid sõna EELK Viljandi praost Jaan Tammsalu ja Eesti Piibliseltsi peasekretär Jaan Bärenson, laupäevase peaettekande tegi Tartu Hugo Treffneri Gümnaasiumi usuõpetuse õpetaja Toomas Jürgenstein. Samal päeval toimunud rühmatööd juhendasid EELK Haiglahingehoiu Keskuse juhataja Naatan Haamer, EELK Tartu Maarja koguduse õpetaja Gustav Kutsar ja EELK Noorsootöö Keskuse eelleeritöö projektijuht Kadri Kesküla.